*Azután így szóltak hozzá a zsidók: „Vajon nem jól mondjuk, hogy samáriai vagy te, és ördög van benned?”* (Jn 8,48)

Az előző Ige versre adott válasz a fenti mondat. A zsidó gondolkodásmód kizártnak tartotta, hogy aki zsidónak született, az nem Istentől való. Aki ettől eltérő véleményt képviselt, az akárki lehetett, de zsidó biztos nem. Ezen kívül, a mondat eléggé kemény állítást fogalmaz meg, nem dédelgeti az általánosan elterjedt „különb vagyok, mert zsidó vagyok” hozzáállást. Általános gyakorlat, hogy ha valami sérelem ér valakit, azt igyekszik visszapattintani. Ezért ez a negatív mondat.

De már többször szóba került, hogy az Istennel való kapcsolat nem születési vagy egyéb kiváltság, hanem személyes és önkéntes döntésen alapul. Ez ma is így működik. Jézus kereszthalála megteremtette a lehetőséget arra, hogy személyes kapcsolat legyen a Mindenható Istennel, de döntés az egyén felelőssége. Ma is szabad még dönteni, ha eddig nem történt meg! *Vadon Gyula*